এবার আসা যাক ২ দিনের ঈদের ছবির খতিয়ানে। দুই দিন শেষে অবিশ্বাস্য হলেও সত্য মাত্র ২২ হলে মুক্ত পাওয়া ”পোড়ামন ২” ছবিটি এগিয়ে আছে বাকি ৪টি ছবির চাইতে দর্শক চাহিদার দিক দিয়ে ! ঈদে মুক্তিপ্রাপ্ত শাকিব খান অভিনীত তিন ছবিই পেয়েছে দেশের বেশীরভাগ হল। কিন্তু গেলো ২ দিনে বিভিন্ন হলে খোঁজ নিয়ে দেখা গেছে শাকিব খান অভিনীত তিন ছবির মধ্যে ”চিটাগাইঙ্গা পোয়া নোয়াখাইল্লা মাইয়া” ও ”সুপার হিরো” নিয়ে দর্শকদের চাহিদা থাকলেও অনেক হলেই এই দুটি ছবি হাউসফুল যায়নি। কিন্তু সেখানে দুদিনই ”পোড়ামন ২” ছবিটির প্রায় সব শোই যাচ্ছে হাউসফুল। এমনকি কোন কোন হলে এই ছবির তৃতীয় দিনের সব শোর সব টিকেট আগাম বিক্রি হয়ে গেছে ! দেশীয় চলচ্চিত্রের ইতিহাসে অনেকদিন পর ঈদে এমন চিত্র দেখা গেলো।